Diari Oficial de la Generalitat Valenciana


Sumari del DOGV 4793, del 08-07-2004 (2004/7064)

Informació pública del programa d'actuació integrada per a la programació de les unitats d'execució UE-2 i UE-3 del sector Sorts de Gata de Gorgos.
---------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7064


Organisme emissor
:   Desarrollos Urbanisticos del Mediterraneo, SL

Tipus de document
:   Anunci

Informació pública del programa d'actuació integrada per a la programació de les unitats d'execució UE-2 i UE-3 del sector Sorts de Gata de Gorgos. [2004/M7064]
  
La mercantil Desarrollos Urbanísticos del Mediterráneo, SL ha iniciat la tramitació d'un programa d'actuació integrada per a la programació de les unitats d'execució UE-2 i UE-3 del sector Sorts de Gata de Gorgos. El programa, d'acord amb el que especifica l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es compon dels següents documents: memòria i avantprojecte d'urbanització. Seguint el procediment simplificat establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, tota la documentació es troba protocol·litzada en la Notaria de Susana Moreno Antón, al carrer de Signes, 66, de Gata de Gorgos (Alacant), amb el número del protocol 231/2004, de data 25 de març de 2004. Igualment tota la documentació es troba depositada a l'Ajuntament de Gata de Gorgos, amb data 26 de març de 2004.
  
De conformitat amb l'establit en l'article 48.1. C) i article 46.3 de la Llei 6/1994 se sotmet l'esmentat projecte a exposició pública perquè en el termini de 20 dies hàbils, comptats des del següent dia al de publicació d'este edicte en el Diari Oficial de la Generalitat Valenciana, qualsevol persona puga comparéixer en la dita notaria per a obtindre còpia de l'acta de protocol·lització o sol·licitar l'exhibició d'esta o, en el mateix termini, consultar a l'Ajuntament de Gata de Gorgos la documentació depositada en este i les actuacions derivades.
  
Així mateix, i durant el mateix termini, es podran presentar davant de l'Ajuntament, per a la incorporació a estes, tant les al·legacions com les alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això. Si durant l'exposició al públic d'una primera iniciativa del programa, s'iniciara una segona exposició d'una altra en competència amb aquella, serà procedent la pròrroga de terminis regulada en l'article 46.4 de la Llei Reguladora de l'Activitat Urbanística.
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú es publica el present edicte per als interessats que siguen desconeguts, dels qui s'ignore el lloc de la notificació o intentada esta no s'haguera pogut practicar, als efectes de remetre avís amb el contingut al domicili fiscal dels qui consten en el cadastre com a titulars de drets afectats per l'actuació urbanística, segons el que disposa l'article 46.3 de la Llei Reguladora de l'Activitat Urbanística.
  
El present escrit s'inserirà també en el Butlletí Oficial de la Província d'Alacant, al tauler d'anuncis de l'Ajuntament de Gata de Gorgos i en un diari d'informació general als efectes substitutius de l'avís personal a què fa referència l'article 46 de la LRAU.
  
Els propietaris als qui no se'ls ha pogut remetre avís al seu domicili són els següents: